Mae **Rhaglen Pobl y Goedwig** (*Forest Peoples Programme*; FPP) yn elusen ac yn sefydliad anllywodraethol rhyngwladol sy'n hyrwyddo dull arall o reoli coedwigoedd, yn seiliedig ar barch at hawliau'r brodorion sy'n eu hadnabod orau. Gweithia'r FPP gyda phobl sy'n byw mewn coedwigoedd yn Ne America, Affrica, ac Asia, i'w helpu i sicrhau eu hawliau, adeiladu eu sefydliadau eu hunain a thrafod gyda ddatblygu a rheoli eu tiroedd mewn modd organig, cynaladwy

Amcangyfrifir bod coedwigoedd yn gorchuddio 31% o gyfanswm arwynebedd tir y blaned. O hynny, mae 12% wedi'u dynodi ar gyfer cadwraeth amrywiaeth fiolegol. Mae llawer o'r bobloedd, sy'n byw yn ycoedwigoedd hyn,ac sydd â hawliau iddynt, wedi datblygu ffyrdd o fyw a gwybodaeth draddodiadol sy'n parchu eu hamgylchedd. Eto i gyd, mae polisïau coedwigoedd yn aml yn trin coedwigoedd fel tiroedd gwag a reolir gan y wladwriaeth ac sydd ar gael i'w 'datblygu': drwy eu gwladychu, torri coed, creu planhigfeydd enfawr, codi argaeau, mwyngloddiau, ffynhonnau olew, piblinellau nwy a busnes amaethyddol eraill  Mae'r tresmasu yma'n aml yn gorfodi'r brodorion allan o'u cartrefi yn eu coedwigoedd. Mae llawer o gynlluniau cadwraeth i sefydlu gwarchodfeydd wrth gefn (*wilderness reserves*) hefyd yn gwadu hawliau pobl y goedwig.

Hanes
-----

Sefydlwyd Rhaglen Pobl y Goedwig (FPP) ym 1990 mewn ymateb i'r argyfwng coedwigoedd, yn benodol i gefnogi brwydrau pobl frodorol y goedwig i amddiffyn eu tiroedd a'u bywoliaeth. Cofrestrodd FPP fel cwmni hawliau dynol anllywodraethol Dutch Stichting ym 1997, ac yna'n ddiweddarach, yn 2000, fel elusen yn y DU, Rhif 1082158 a chwmni cyfyngedig trwy warant (Cymru a Lloegr) Reg. 3868836, gyda'r swyddfa gofrestredig yn y DU.

Cyhoeddiadau
------------

Mae'r Forest Peoples Programme yn cynhyrchu ystod eang o gyhoeddiadau, gan gynnwys adroddiadau, briffiau, llawlyfrau hyfforddi, papurau, cyflwyniadau i gyrff hawliau dynol, datganiadau, llythyrau, ceisiadau gweithredu brys, yn ogystal ag erthyglau newyddion.

Gweler hefyd
------------

* Amddiffynnydd tir
* Hawliau tir brodorol
* Confensiwn ar Amrywiaeth Fiolegol
* Mynediad at gyfiawnder
* Gor-ecsploetio

Cyfeiriadau
-----------

1. ↑  "Reuters AlertNet -". Archifwyd o'r gwreiddiol ar 2012-03-06.
2. 1 2  Nations, Food and Agriculture Organization of the United. "Global Forest Resources Assessment". *www.fao.org*. Archifwyd o'r gwreiddiol ar 2019-07-28. Cyrchwyd 2022-12-15.
3. ↑  "This week in review … FFP e-newsletter highlights indigenous conservation efforts". 28 February 2012.
4. ↑  "ILC Land Portal -". Archifwyd o'r gwreiddiol ar 2013-02-18.
5. 1 2  Chatty, Dawn; Colchester, Marcus (2002). *Conservation and Mobile Indigenous Peoples; Berghahn Books, Oxford*. ISBN 9781571818423.
6. ↑  CCMIN-AIPP. "Climate Change Monitoring and Information Network". *ccmin.aippnet.org*. Archifwyd o'r gwreiddiol ar 2017-10-17. Cyrchwyd 2022-12-15.
7. ↑  "WRM in English - World Rainforest Movement". *www.wrm.org.uy*. Archifwyd o'r gwreiddiol ar 2012-07-30.

Dolenni allanol
---------------

* Gwefan swyddogol
* Rhaglen Pobl y Goedwig yng Nghofrestr Ganolog Elusennau'r DU

|  |  |
| --- | --- |
| Awdurdod | 
* WorldCat
* VIAF: 139853687
* LCCN: n98071062
* ISNI: 0000 0001 0665 8661

 |